Bom by Krejcir-onderneming eis twee | Maroela Media
Paramedici op die toneel van die ontploffing. Foto: @Medi_Response/Twitter
Twee mense is dood en vyf beseer nadat ŉ bom by Radovan Krejcir se onderneming in Bedfordview aan die Oos-Rand ontplof het.
Die polisie is na wat verneem word steeds op die toneel oorkant die Eastgate-winkelsentrum nadat die bom laat gistermiddag ontplof het. Die ontploffing het op die hoek van Bradford- en Nicolstraat plaasgevind. Forensiese kundiges het aan SAPA gesê dat ŉ gedeelte van die onderneming se dak meegegee het weens die ontploffing. “Ons moet nog uitvind watter tipe bom gebruik is,” het een van die deskundiges gesê. Die oorledenes se liggame was na middernag steeds in die gebou en sal na verwagting vanoggend verwyder word. Die beseerdes is na die Bedford Gardens-hospitaal geneem vir behandeling.
Krejcir, ŉ beweerde Mafia-baas in die Oos-Randse onderwêreld, het in Julie vanjaar ’n skynbare aanslag op sy lewe voor dieselfde onderneming oorleef. Sy motor is deur verskeie koeëls getref. Drie weke voor dit is daar by die onderneming ingebreek en meer as R3 miljoen se juwele is gebuit.
Werk van die Mafia die.
AmY stem saam. Mafia hier in die land met regering toestemming. Sal graag wil sien wie is op sy betaal state.
Ek wonder of die persone nie TE veel geweet het nie? Ek lees op news 24 dat dit een van sy regter hande is wat in die ontploffing gedood is. Laat mens maar net wonder …
Rieks daardie soort mafia bendes duld nie tee praat, teenstand of intimidasie toe nie, nie eers van sy eie werkers of selfs familie nie.
Dit “verstom” my dat die man nog vry rondloop ???
Wat geld nie alles kan doen nie my maat?
Mmm Seg, ja geld wat stom is, maar dan weer ook net n kwesie van tyd, n kat het NET 9 lewens…Live by the sword…
Ek stem Seg.